S-236/2012

Mál þetta, sem dómtekið var fimmtudaginn 27. september sl., er höfðað með ákæru lögreglustjórans á höfuðborgarsvæðinu, útgefinni 27. mars 2012, á hendur S-kk-þgf Þ-kk-þgf S-kk-þgf, kt. 000000-0000, Hólabraut 4c, Reykjanesbæ, „fyrir umferðarlagabrot, með því að hafa að kvöldi miðvikudagsins 14. desember 2011 ekið bifreiðinni PL-528 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 175 ng/ml og tetrahýdrókannabínól 11 ng/mg) um Ármúla í Reykjavík, uns lögreglan stöðvaði aksturinn skömmu síðar við hús nr. 30.

Telst þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði er fæddur 1978. Samkvæmt sakavottorði gekkst hann undir greiðslu lögreglustjórasektar hinn 17. apríl 2002, 100.000 krónur, vegna akstur sviptur ökurétti, en tæplega tveimur árum fyrr eða hinn 13. september 2000 hafði ákærði gengist undir viðurlagaákvörðun, sekt og sviptingu ökuréttar í tvö ár, fyrir ölvunarakstur. Á árunum 2004 og 2005 hlaut ákærði tvo dóma, þann fyrri, þriggja mánaða skilorðsbundið fangelsi, fyrir fíkniefnalagabrot og þann síðari, fjögurra mánaða fangelsi, fyrir ölvunarakstur, en jafnframt var ákærði sviptur ökurétti ævilangt. Með síðari dóminum var fyrri skilorðsdómur tekinn upp og dæmdur með. Hinn 31. maí 2006 var ákærði dæmdur í 30 daga fangelsi fyrir fíkniefnalagabrot og hinn 22. júní 2006 var ákærði dæmdur í 30 daga fangelsi fyrir akstur sviptur ökurétti, lyfjaakstur og fíkniefnalagabrot og hlaut ákærði þá 30 daga fangelsi og var jafnframt dæmdur til greiðslu sektar og sviptur ökurétti. Hinn 11. ágúst 2006 gekkst ákærði undir greiðslu sektar fyrir fíkniefnalagabrot. Hinn 12. desember 2008 var ákærði dæmdur í þriggja mánaða fangelsi, skilorðsbundið í tvö ár, fyrir tilraun til fjárkúgunar og fíkniefnalagabrot. Um var að ræða hegningarauka við dómana frá 31. maí og 22. júní 2006 og sáttina frá 11. ágúst 2006. Síðast var ákærði dæmdur í fjögurra mánaða fangelsi, þar af þrjá mánuði skilorðsbundna í tvö ár, fyrir akstur sviptur ökurétti og brot gegn 1. og 2. mgr. 25. gr. umferðarlaga. Með dóminum var skilorð dómsins frá 12. desember 2008 tekið upp og ákærða gerð refsing í einu lagi fyrir bæði málin.

Ákærði hefur með brotum sínu nú rofið skilorð dómsins frá 8. apríl 2011. Þá hefur ákærði nú í þriðja sinn ítrekað brot gegn 1. mgr. 48. gr. umferðarlaga með því að aka sviptur ökurétti. Ber því samkvæmt dómvenju að ákvarða honum fangelsisrefsingu. Með hliðsjón af framangreindu og 60. gr. almennra hegningarlaga nr. 19/1940 er sá hluti dómsins frá 8. apríl 2011, sem bundinn var skilorði, tekinn upp og ákærða gerð refsingu í einu lagi vegna beggja málanna í samræmi við ákvæði 77. gr. sömu laga. Með hliðsjón af framangreindu þykir refsing ákærða hæfilega ákveðin fangelsi í fimm mánuði, en rétt þykir að fresta áfram fullnustu þriggja mánaða af refsingunni og skal sá hluti hennar falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í 12 mánuði frá birtingu dómsins að telja.

Ákærði greiði 129.432 krónur í sakarkostnað.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, S-kk-nf Þ-kk-nf S-kk-nf, sæti fangelsi í fimm mánuði, en fullnustu þriggja mánaða af refsingunni er frestað og skal sá hluti hennar falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 1971940.

Ákærði er sviptur ökurétti í 12 mánuði frá birtingu dómsins að telja.

Ákærði greiði 129.432 krónur í sakarkostnað.

R-kvk-nf B-kvk-nf

Rétt endurrit staðfestir

Héraðsdómur Reykjaness 4.10. 2012.